Hanno ab incarnacione Domini nostri Jesu Christi millesimo octuagesimo sesto, quinto decimo kalendas marcias, indicione nona. Monasterio Sancti Petri, sicto loco Clugnedo, nos Donadeo et Odo, germani, filii quundam Cunradi, et Brunus et Obizo, filii quondam Arnaldi, et Bernardus et Vuilielmus, filii quondam Ogleri, qui professi sumus lege vivere Longobardorum: quisquis in sanctis ac venerabilibus locis aliquit ex suis contulerit rebus, juxta Octoris vocem, in hoc seculo centuplum accipiet, et insuper, quod melius est, vitam possidebit eternam. Ideoque nos quidem omnes parentes donamus et offerimus in eodem monasterio Sancti Petri, pro mercede anime nostre seu parentum nostrorum, a presenti die, proprietario nomine, item nostram porcionem de capella una in onore sancti Petri edificata in loco et fundo Casalello juris nostri, cum aliquantis rebus ad ipsam capellam pertinentibus et habere visi sumus isto loco et fundo Cas[al]ello, et jacenciis et pertinentibus in ejus territorio; et sunt ipsis rebus per mensura justa in terris et pratis seu bosco et vineis, cum areis suarum, insuper totum jugeos duodecim, et si amplius de nostro jure rebus inventum fuit, quam ut supra legitur, in eodem loco, ut supradictum est per anc cartam offersionis, ita in jure ipsius monasterii sit in potestate, ita tamen ut abbas Sancti Valeriani de loco Rodobio et monachi et successores illorum, qui Deo servierint, habeant de istis rebus et prenominata capella victum et vestitum et sua ordinacione ipsius abbatis ujus monasterii Sancti Valeriani sit semper, quatinus ipse abbas ordinet et disponat qualis melius secundum Deum providerit pro mercede anime nostre seu parentum nostrorum. Et si venerit pontifex aut abbas, vel aliqua potestas, qui unquam nostrum beneficium de istis rebus et de jam dicta capella per beneficium aut per cambium aut precaria alicui dederit, vel quomodo a monasterio alienaverit, et infra illum annum oc ipsum datum non abuerit, nunc ab illo die in nostram potestatem revertatur proprium sine ullo impedimento. Que autem istis rebus illis omnibus et jam dicta capella juris nostri, supradictis una cum accessionibus et ingreso, seu cum superioribus et inferioribus suis, qualiter super legitur, integrum ab ac die in eodem monasterio Sancti Petri eas res cum capella, ut supra legitur, donamus et offerimus, et per presentem cartam offersionis ibidem habendum confirmamus, faciendo insuper dicto monasterio, ut supradictum est, a presenti die proprietario nomine quicquit voluerit, pro anime nostre seu parentum nostrorum mercede, sine omni nostra et eredum nostrorum contradictione; quod est et spondimus atque promittimus, nos quos parentes una cum nostris heredibus ad partem tempus monasterii Sancti Petri istas res omnes, quales supra legitur integrum, ab omni homine defensare, quot si defendere non potuerimus, aut si a predicto monasterio per quemvis ingenium subtraere quesierimus, tunc in duplum eadem res cum jam dicta capella in predicto monasterio resti[tu]amus, sicut pro tempore fuerint melioratas aut valuerint sub estimatione in consimili loco. Unde due cartule offersiones uno tenore scripte sunt; paginam Vuilelmi, notarii sacri palatii, tradidi et scribere rogavi, in qua subter confirmans, testibusque obtulit roborandam. Actum in loco Casalello feliciter. Signum manuum istorum parentum, qui anc cartam ofersionis fieri rogaverunt, ut supra, eisque relecta est. Signum manibus Johannis et La[n]francii seu Ottoni testes. S. domni Hugonis abbatis. Ego Vuilielmus, notarius sacri palatii, scriptor ujus carte offersionis, post tradita complevi et dedi.